Στη Φωλιά του Κούκου

Το ***Στη Φωλιά του Κούκου*** () είναι ένα ψυχολογικό δράμα αμερικανικής παραγωγής 1975, σε σκηνοθεσία Μίλος Φόρμαν, βραβευμένη με Όσκαρ Καλύτερης Ταινίας.

Η ταινία αποτελεί κινηματογραφική μεταφορά του ομώνυμου μυθιστορήματος του Κεν Κίζι και έχει ως πρωταγωνιστές τον Τζακ Νίκολσον και τη Λουίζ Φλέτσερ. Το φιλμ αυτό προτάθηκε για 9 βραβεία Όσκαρ και απέσπασε πέντε, και μάλιστα και τα πέντε στις βασικές κατηγορίες, ένα επίτευγμα που μέχρι σήμερα μόνο άλλες δυο ταινίες έχουν καταφέρει, το *[[Συνέβη μια Νύχτα]]* (1934) και η ''Σιωπή των Αμνών'' (1991). Το 1993 η ταινία χαρακτηρίστηκε από την Βιβλιοθήκη του Κογκρέσου ως «πολιτιστικά, αισθητικά και ιστορικά σημαντική» και επιλέχθηκε να ενταχθεί στο Εθνικό Μητρώο Κινηματογράφου των Ηνωμένων Πολιτειών Αμερικής. Επίσης, το 1997 έλαβε την 20ή θέση ως μια από τις καλύτερες ταινίες όλων των εποχών από το Αμερικανικό Ινστιτούτο Κινηματογράφου.

## Πλοκή
Στο Όρεγκον του 1963, ο Ραντλ Πάτρικ Μακ Μέρφι (Τζακ Νίκολσον) ένας ψυχοπαθής εγκληματίας που εκτίει μικρή ποινή σε αγροτική φυλακή, μεταφέρεται σε ψυχιατρική κλινική. Ο Μακ Μέρφι ελπίζει πως εκεί θα περάσει τους τελευταίους μήνες της ποινής του σε ένα περιβάλλον πιο ήρεμο και αποφεύγοντας τη σκληρή δουλειά. Η πτέρυγα του Μακ Μέρφι όμως διευθύνεται από τη σκληρή και άκαμπτη νοσοκόμα Μίλντρεντ Ρέιτσεντ (Λουίζ Φλέτσερ), η οποία χρησιμοποιεί ανορθόδοξες ιατρικές μεθόδους προκειμένου να υποτάξει και να ταπεινώσει τους ασθενείς της. Ο Μακ Μέρφι ανακαλύπτει ότι οι ασθενείς φοβούνται περισσότερο τη Ρέιτσεντ από την επανένταξή τους στον έξω κόσμο και γρήγορα γίνεται αρχηγός μιας ομάδας ασθενών. Οι ασθενείς αυτοί είναι ο Μπίλι Μπίμπιτ (Μπραντ Ντουρίφ), ένας νέος που τραυλίζει από νευρικότητα, ο Τσάρλι Τσεσγουίκ (Σίντνεϊ Λάσικ), ένας άνδρας με συμπεριφορά και αντιδράσεις παιδιού, ο Μαρτίνι (Ντάνι Ντε Βίτο) που έχει παραισθήσεις, ο Ντέιλ Χάρντιγκ (Γουίλιαμ Ρέντφιλντ) ένας μορφωμένος παρανοϊκός και ο Τσιφ Μπρόμντεν (Γουιλ Σάμσον) ένας πανύψηλος κωφάλαλος Αμερικανός ιθαγενής. Ο Μακ Μέρφι συγκρούεται με τη νοσοκόμα Ρέιτσεντ και ένας πόλεμος νεύρων ξεσπάει ανάμεσά τους. 

## Ανάπτυξη
Σύμφωνα με τα λεγόμενα του σκηνοθέτη της ταινίας Μίλος Φόρμαν, πρώτη επιλογή για τον ρόλο του Μακ Μέρφι ήταν ο Μπαρτ Ρέινολντς, ενώ οι ηθοποιοί Τζέιμς Κάαν, Μάρλον Μπράντο και Τζιν Χάκμαν τον απέρριψαν. Ο ρόλος της ψυχρής και αυστηρής νοσοκόμας Ρέιτσεντ απορρίφθηκε από όλες τις ηθοποιούς τις οποίες προσέγγισαν για τον ρόλο. Μερικές από τις ηθοποιούς που τον απέρριψαν ήταν η Τζέιν Φόντα, η Σίρλεϊ Μακ Λέιν, η Αν Μπάνκροφτ, η Τζέραλντιν Πέιτζ, η Έλεν Μπέρστιν και η Άντζελα Λάνσμπερι. Τον ρόλο τελικώς ανέλαβε η άσημη Λουίζ Φλέτσερ και της απέφερε το Όσκαρ Α΄ Γυναικείου Ρόλου. Η ταινία γυρίστηκε στο νοσοκομείο του Όρεγκον όπου διαδραματίζεται το μυθιστόρημα. Το όνομα του τίτλου προέρχεται από αμερικανικό παιδικό τραγούδι, το οποίο στο μυθιστόρημα τραγουδά ο Τσάρλι Τσέσγουίκ.

## Διανομή ρόλων

## Υποδοχή
### Κριτικές
Η ταινία έλαβε διθυραμβικές κριτικές μετά την κυκλοφορία της το 1975, 

Η ταινία έχει βαθμολογία 93% στο Rotten Tomatoes με βάση κριτικές από 115 κριτικούς, με μέση βαθμολογία 9,1/10. Η συναίνεση των κριτικών της ιστοσελίδας αναφέρει: «Ο Τζακ Νίκολσον και η Λουίζ Φλέτσερ είναι άξιοι αντίπαλοι στη "Φωλιά του Κούκου" , με την πιο γειωμένη και ηθικά διφορούμενη προσέγγιση του Μίλος Φόρμαν στο σουρεαλιστικό μυθιστόρημα του Κεν Κίσεϊ να αποδίδει μια ταινία υπερμεγέθους δύναμης».

### Διακρίσεις
Η ταινία κατάφερε να κερδίσει έξι χρυσές σφαίρες και προτάθηκε για 9 βραβεία όσκαρ. Τη βραδιά της 48ης απονομής των βραβείων το 1976, η ταινία απέσπασε 5 όσκαρ, στις πέντε βασικές κατηγορίες, ισοφαρίζοντας έτσι το ρεκόρ που κατείχε από το 1934 η ταινία του Φρανκ Κάπρα *[[Συνέβη μια νύχτα]]*. Στην κατηγορία *καλύτερη ταινία*, το *Στη Φωλιά του Κούκου* κατάφερε να υπερισχύσει των ταινιών *[[Τα σαγόνια του καρχαρία]]* και *[[Νάσβιλ]]*.

**Βράβευση:**
* Καλύτερης Ταινίας – Μάικλ Ντάγκλας και Σολ Ζάετς
* Σκηνοθεσίας – Μίλος Φόρμαν
* Α΄ Ανδρικού Ρόλου – Τζακ Νίκολσον
* Α΄ Γυναικείου Ρόλου – Λουίζ Φλέτσερ
* Διασκευασμένου Σεναρίου – Λόρενς Χόουμπεν και Μπο Γκόλντμαν

**Υποψηφιότητα:**
* Β΄ Ανδρικού Ρόλου – Μπραντ Ντουρίφ
* Φωτογραφίας - Χάσκελ Γουέξλερ και Μπιλ Μπάτλερ
* Μουσικής επιμέλειας - Τζακ Νίτσε
* Μοντάζ - Ρίτσαρντ Τσιού, Λάιζι Κλίνγκμαν και Σέλντον Καν

## Παραπομπές


## Εξωτερικοί σύνδεσμοι
* 

Κατηγορία:Αμερικανικές ταινίες της δεκαετίας 1970
Κατηγορία:Όσκαρ Καλύτερης Ταινίας
Κατηγορία:Ταινίες του 1975
Κατηγορία:Αμερικανικές δραματικές ταινίες
Κατηγορία:Ταινίες σε σκηνοθεσία Μίλος Φόρμαν
Κατηγορία:Ταινίες παραγωγής United Artists
Κατηγορία:Ταινίες τοποθετημένες σε ψυχιατρικές κλινικές
Κατηγορία:Ταινίες γυρισμένες στο Όρεγκον
Κατηγορία:Ταινίες με θέμα την ψυχιατρική
Κατηγορία:Αγγλόφωνες ταινίες
Κατηγορία:Ταινίες βασισμένες σε αμερικανικά μυθιστορήματα
Κατηγορία:Ταινίες με θέμα την αναπηρία
Κατηγορία:Ταινίες Εθνικού Μητρώου Κινηματογράφου Ηνωμένων Πολιτειών Αμερικής
Κατηγορία:Ταινίες των οποίων ο σκηνοθέτης κέρδισε Όσκαρ Καλύτερης Σκηνοθεσίας
Κατηγορία:Ταινίες με ηθοποιό που κέρδισε Όσκαρ Α' Ανδρικού Ρόλου
Κατηγορία:Ταινίες με ηθοποιό που κέρδισε Όσκαρ Α΄ Γυναικείου Ρόλου
Κατηγορία:Χρυσή Σφαίρα Καλύτερης Ταινίας (Δράμα)
Κατηγορία:Χρυσή Σφαίρα Καλύτερης Σκηνοθεσίας
Κατηγορία:Ταινίες με ηθοποιό που κέρδισε Χρυσή Σφαίρα Α΄ Ανδρικού Ρόλου (Δράμα)
Κατηγορία:Ταινίες με ηθοποιό που κέρδισε Χρυσή Σφαίρα Α΄ Γυναικείου Ρόλου (Δράμα)
Κατηγορία:Ταινίες με ηθοποιό που κέρδισε BAFTA Α' Ανδρικού Ρόλου
Κατηγορία:Ταινίες με ηθοποιό που κέρδισε BAFTA Α' Γυναικείου Ρόλου
Κατηγορία:Ταινίες με ηθοποιό που κέρδισε BAFTA Β' Ανδρικού Ρόλου